55 pågrepet med narkotika på Værøy-festival

– Vi opplever at det er veldig mange som ruser seg på ulovlig og farlige stoffer i forbindelse med denne festivalen, sier politiet.

NTB

5. juli 2016

I år deltok 1.700 mennesker under festivalen på den lille øya. Politiet i Salten opplyser at det er gjort til sammen 55 beslag av narkotika på festivalen, og de pågrepne har vedtatt forelegg i størrelsesorden 3.000 til 15.000 kroner.

Festivalen, som startet 29. juni og ble avsluttet tirsdag, tiltrekker seg publikum fra store deler av verden, og en av dem som ble bøtelagt for besittelse av narkotika er en 71 år gammel mann fra Japan.